**IZMJENE DOKUMENTACIJE ZA NADMETANJE - Nabava platnenih vrećica**

**Evidencijski broj nabave: 070/14
Predmet nabave: Nabava platnenih vrećica
Krajnji rok dostave ponuda: 26.08.2014. do 12:00 sati.**U natječajnoj dokumentaciji u dokumentu **Dokumentacija\_za\_nadmetanje\_** **za provedbu otvorenog postupka nabave platnenih vrećica** na str. 1. – u točci 2. **osoba ili služba zadužena za komunikaciju s ponuditeljima:** Služba za izdavaštvo

došlo do promjene te ista sada glasi:

2. **osoba ili služba zadužena za komunikaciju s ponuditeljima:** Služba za marketinšku infrastrukturu

U natječajnoj dokumentaciji u dokumentu **Dokumentacija\_za\_nadmetanje\_** **za provedbu otvorenog postupka nabave platnenih vrećica** na str. 1. – u točci 5. **vrsta, kvaliteta, opseg ili količina predmeta nabave:** platnene vrećice - vrećice veličine 36×45 cm, 100% pamuk, natur boje, 130 g/m2, ručke od istog materijala, kratka ručka, sitotisak prema dizajnu HTZ-a u jednoj jezičnoj mutaciji (engleski). Dizajn u prilogu. Vrećice se pakiraju u kartonske kutije po 100 komada.; količina: 50.500 komada

došlo do promjene te ista sada glasi:

*platnene vrećice - vrećice veličine 36×45 cm, 100% pamuk, natur boje, 130 g/m2, ručke od istog materijala, kratka ručka, sitotisak prema dizajnu HTZ-a u jednoj jezičnoj mutaciji (engleski). Moguće je odstupanje u dimenzijama vrećice do maksimalno 5%. Takav raspon dozvoljen je zbog različitog načina šivanja. Dostavljena veličina vrećiceu tom rasponu jednako će se tretirati i neće utjecati na kriterij odabira. Dizajn u prilogu. Vrećice se pakiraju u kartonske kutije po 100 komada.; količina: 50.500 komada*

U natječajnoj dokumentaciji u dokumentu **Dokumentacija\_za\_nadmetanje\_** **za provedbu otvorenog postupka nabave platnenih vrećica** na str. 1. i 2. – točka 6. mjesto isporuke robe, izvođenja radova ili pružanja usluga - Isporuka: skladište TRAST LOGISTIKA d.o.o., Dugoselska 5, 10 370 Rugvica. Naručitelj zadržava pravo promjene adrese mjesta isporuke robe. Naručitelj će pravovremeno, prije pojedinog roka isporuke obavijestiti Ponuditelja o promjeni adrese isporuke robe.

 došlo do nadopune teksta koji sada glasi u cijelosti:

*6****.mjesto isporuke robe, izvođenja radova ili pružanja usluga –***

*Isporuka: skladište TRAST LOGISTIKA d.o.o., Dugoselska 5, 10 370 Rugvica. Naručitelj će pravovremeno, prije pojedinog roka isporuke obavijestiti Ponuditelja o promjeni adrese isporuke robe. U slučaju promjene skladišta, isto će se nalaziti u radiusu od 30 km od lokacije ureda HTZ (Iblerov Trg 10 , Zagreb).*

Točka 10. glasila je: **uvjeti i dokazi pravne i poslovne sposobnosti gospodarskih subjekata (ponuditelja), te novi naziv točke deset glasi: uvjeti i dokazi pravne i poslovne sposobnosti gospodarskih subjekata (ponuditelja) i tražena jamstva.**

Ovdje je došlo do nadopune teksta te je dodana točka 10.2. koja glasi :

***2.Jamstvo za uredno ispunjenje ugovora***

*Odabrani ponuditelj mora dostaviti jamstvo za uredno ispunjenje Ugovora u obliku bjanko zadužnice.*

*Odabrani ponuditelj je obvezan u roku od pet dana od dana potpisivanja Ugovora Naručitelju dostaviti bjanko zadužnicu u visini od 10% od vrijednosti ugovorenog iznosa s PDV-om ispunjenu, potpisanu i ovjerenu prema Pravilniku o obliku i sadržaju bjanko zadužnice. Nakon isteka ugovora, Naručitelj će istu vratiti odabranom ponuditelju.*

*Ako odabrani ponuditelj u ostavljenom roku ne dostavi jamstvo za uredno ispunjenje ugovora kako je traženo u dokumentaciji za nadmetanje, naručitelj će ponovno izvršiti rangiranje ponuda prema kriteriju za odabir ne uzimajući u obzir ponudu odabranog ponuditelja te donijeti odluku o odabiru nove najpovoljnije valjane ponude ili ako postoje razlozi poništiti postupak nabave.*